钦定古今图书集成/明伦汇编/官常典/第650卷 > 董策
## 钦定古今图书集成/明伦汇编/官常典/第650卷 > 董策

按《凤阳府志》：“策先任武城知县，改邯郸，在任多兴革。
先是递运所官牛，被人折角驰入厅下，策访试仁术
者喂养，角痊还官。汤阴县纳户用驴数头驼官银，行
至邯郸，亡失一驴，被人窃取官银逐驴，驴奔县中。策
令纵驴，随所适，果至窃银之家，追银给主。境内生蝗，
食禾稼，策祝神，忽有大鸟数千食蝗，士大夫交颂董”
君《三异》。